भारतीय समाज में अंतर्द्वंद्वों के बावजूद सैकड़ों साल से खुलापन रहा है, साझा जीवन रहा है, विश्वात्मबोध रहा है। सांस्कृतिक अंतर्उवरण एक महान वास्तविकता रही है। फिर भी अब दूध-सा सब कुछ फटता दिख रहा है, क्योंकि सच्ची राजनीतिक गरमाहट नहीं है। क्या विजातीय से भय एक राजनीतिक निर्मिति है, राजनीतिक खाद है और क्या यह वैश्वीकरण का झुलसा हुआ चेहरा है? विगत कुछ दशकों से काल्पनिक भिन्नता के आधार पर फैलाया जा रहा यह भय एक ऐसा सत्ता विमर्श है जो जनता की ताकत और उसकी संस्कृति को कमजोर करता है। यह भय विश्व मन बनाने की जगह हरेक तरफ सिर्फ खून की दीवारें खड़ी करता है।